**REPUBLIKA HRVATSKA**

**ŽUPANIJA ŠIBENSKO-KNINSKA**

**GRAD SKRADIN**

**Gradsko vijeće**

KLASA: 612-04/20-01/3

URBROJ: 2182/03-02-20-2

Skradin, 23. srpnja 2020.g.

Na temelju članka 20. Zakona o knjižnicama i knjižničnoj djelatnosti (NN broj 17/19 i 98/19), članka 40. Zakona o ustanovama („Narodne novine“ broj 76/93, 29/97, 47/99, 35/08 i 127/19) i članka 32. Statuta Grada Skradina ( „Službeni vjesnik Šibensko-kninske županije“, broj 10/09, 5/13, 3/18 i 3/20), Gradsko vijeće Grada Skradina, raspisuje

**JAVNI NATJEČAJ**

**za imenovanje ravnatelja Gradske knjižnice „Ivan Pridojević“ Skradin, na određeno vrijeme – 1 izvršitelj, puno radno vrijeme**

Za ravnatelja Gradske knjižnice „Ivan Pridojević“ Skradin može biti imenovana osoba koja ispunjava sljedeće uvjete:

* završen diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij ili s njim izjednačen studij, kao i osoba koja je stekla visoku stručnu spremu sukladno propisima koji su bili na snazi prije stupanja na snagu Zakona o znanstvenoj djelatnosti i visokom obrazovanju,
* najmanje pet (5) godina rada u knjižnici
* položen stručni ispit za knjižničara,
* poznavanje rada na računalu,
* stručne i organizacijske sposobnosti.

Uz obvezno vlastoručno potpisanu prijavu na natječaj potrebno je priložiti slijedeće dokumente:
- životopis,
- dokaz o stručnoj spremi (preslik diplome),
- dokaz o hrvatskom državljanstvu (preslik domovnice ili osobne iskaznice),
- prijedlog četverogodišnjeg plana rada,
- dokaz o položenom stručnom ispitu za knjižničara,
- dokaz o radu u knjižničarskoj struci od najmanje pet godina, koji sadržava vrstu poslova

 koju je kandidat obavljao (preslik ugovora, rješenja ili potvrde poslodavca),
- dokaz o ukupnom radnom iskustvu (ispis elektroničkog zapisa o radno pravnom statusu /e-

 radna knjižica koja se vodi pri Hrvatskom zavodu za mirovinsko osiguranje),
- uvjerenje da se protiv kandidata ne vodi kazneni postupak u izvorniku (ne stariju od 30 dana

 od dana objave ovog natječaja),
- vlastoručno potpisanu izjavu kandidata da je suglasan sa svim uvjetima natječaja te

 korištenjem i obradom osobnih podataka u svrhu provedbe postupka nakon objavljenog

 natječaja.

-2-

Osobe koje ostvaruju pravo prednosti pri zapošljavanju prema posebnim propisima dužne su se u prijavi na natječaj pozvati na to pravo. Osobe koje se u prijavi pozovu na to pravo obvezne su priložiti odgovarajuće isprave kao dokaz o statusu, te druge dokaze sukladno posebnom zakonu kojim je uređeno to pravo.

Ravnatelja imenuje i razrješuje Gradsko vijeće Grada Skradina na mandat od četiri godine i može biti ponovno imenovan.

Nepotpune i nepravovremene prijave na natječaj neće se razmatrati.

Izrazi koji se koriste u tekstu ovog javnog natječaja i imaju rodno značenje, koriste se neutralno i odnose se jednako na muški i ženski rod.

Osobni podaci kandidata obradit će se isključivo u svrhu provedbe javnog natječaja sukladno Zakonu o provedbi Opće uredbe o zaštiti podataka („Narodne novine“, broj 42/18) i Uredbe (EU) 2016/679.

Prijave s dokazima o ispunjavanju uvjeta iz natječaja dostavljaju se osobno ili poštom preporučeno u roku od 8 (osam) dana od dana objave natječaja u „Narodnim novinama“, na adresu: Grad Skradin, Trg Male Gospe 3, 22222 Skradin, s naznakom „NATJEČAJ ZA IMENOVANJE RAVNATELJA GRADSKE KNJIŽNICE „IVAN PRIDOJEVIĆ“ SKRADIN – NE OTVARAJ“.

O rezultatima natječaja kandidati će biti obaviješteni u zakonskom roku.

Zadržava se pravo poništenja natječaja.

 **GRADSKO VIJEĆE**

 **GRADA SKRADINA**

 **PREDSJEDNICA**

 Nadija Zorica